Foto: Reuters AQSh prezidenti Donald Tramp amerikalik harbiylar rossiyalik harbiylar bilan ikki davlat siyosatchilaridan ko‘ra yaxshiroq chiqishishlarini aytdi. Tramp bu haqda rossiyalik hamkasbi Vladimir Putin bilan uchrashuv yakunlariga ko‘ra o‘tkazilgan matbuot anjumanda aytib o‘tdi. “Harbiylarimiz o‘zaro chiqishishadi. Ular ehtimol bizning siyosiy yetakchilardan ko‘ra yaxshiroq chiqishadilar. Ular Suriya va boshqa joylarda harakatlarini o‘zaro muvofiqlashtirishadi”, deb aytgan Tramp. Tramp diplomatiya adovat va mojarolardan ko‘ra ancha yaxshiroq ekanligini aytgan va “Putin bilan muzokarani sermahsul” deb baholagan. U munosabatlarning yomonlashishiga aybni ikki tomon zimmasiga yuklagan. Ta’kidlanishicha, umuman olganda Tramp va Putin ilk to‘liq formatli uchrashuvlaridan ko‘ngillari to‘lgan.